Jazzstjernen Gunhild Carling optrådte lørdag aften på havnen i Sæby til årest Jazzfestival.

I et ydmygt plastiktelt med plads til 200 tilskuer gav Jazzstjernen Gunhild Carling lørdag aften den fuld gas til årets Jazzfestival i Sæby. Den svenske musikkunstner plejer ellers at optræde for et noget større publikum og til en noget højere hyre, men da hun har særlige forbindelser til Sæby, indvilligede hun i at optræde. - Jeg kender Rasmus Sørensen, som spiller piano og han er fra Sæby. Jeg spiller også med ham i aften, siger Gunhild Carling. Jazzstjernen er født ind i en cirkusfamilie og har fra barnsben lært at optræde og underholde. Hun mestrer stor set alle instrumenter der findes, og spiller blandt andet også jazz på sækkepibe. Sæby Jazzfestival startede fredag formiddag og slutter søndag eftermiddag.